ງານບຸນຖະຫວາຍຜ້າປ່າ Kathina ຕາມທັດສະນະ ຂອງພຸດທະສາສະໜາຝ່າຍ ເຖຣະວາດ ຫຼື ພຸດທະສາສະ ໜາຝ່າຍ ຫິນະຍານ ແມ່ນສາສະນິກະຊົນ ຖະຫວາຍຜ້າໄກ (ຜ້າສະວົງ) ແລະ ເຄື່ອງໄຫ້ວຖະຫວາຍໃຫ້ພະສົງ ເພື່ອມີຄວາມຜູກພັນໄມຕີສະໜິດກັນ. ງານບຸນທີ່ເປັນເອກະລັກດັ່ງກ່າວນີ້ ຈັດຂຶ້ນທີ່ວັດຂະແມ ຢູ່ບ້ານວັດທະນະທຳ-ທ່ອງທ່ຽວບັນດາເຜົ່າຫວຽດນາມ ເປັນການດຶງດູດຊາວສາສະນິກະຊົນ ທຸກຫົນແຫ່ງໃນທົ່ວປະເທດ ມາເຂົ້າຮ່ວມຢ່າງຫຼວງຫຼາຍ.
Kathina -ໃນຫຼັກພາສາຂອງພຸດທະສາສະໜາຫິນະຍານ, ການສືບສານຕຳນານສວດມົນ ແລະ ການສວດມົນ ຖືວ່າມີຄວາມເຄັ່ງຄັດ, ມີຄວາມໝັ້ນຄົງ. ພິທີຖະຫວາຍຜ້າປ່າຂອງສາສະນິກະຊົນຊາວ ຂະແມ ຈະມີຄວາມເມດຕາກັນຢ່າງຫຼວງຫຼາຍ ແລະ ພະສົງກໍຈະເປັນຜູ້ຮັບຜ້າສະບົງ ໃນຫຼັກຂອງການບວດ.
ໃນມູນເຊື້ອວັດທະນະທຳຊົນເຜົ່າຂະແມ, ໃນປີໜຶ່ງ ແຕ່ລະວັດຈະໄດ້ຈັດງານບຸນງານບຸນຖະຫວາຍຜ້າປ່າ ໜຶ່ງຄັ້ງ, ຈະຈັດວັນໃດກໍໄດ້ໃນຊ່ວງໄລຍະເວລາຫຼັງຈາກລະດູຈຳສິນ (ເວລາ 3 ເດືອນ ຄູບາຈະເຕົ້າໂຮມກັນຢູ່ວັດຈຳສິນ ເພື່ອສຶກສາຮໍ່າຮູ້ ຄວາມດຸໝັ່ນຂະຫຍັນພຽນ) ແລ້ວຈົບການຈຳສິນ. ພິທີຖະຫວາຍຜ້າປ່າ ຂອງພຸດທະສາສະໜາຝ່າຍ ຫິນະຍານຂະແມ ໂດຍມາຈາກພະພຸດທະເຈົ້າອົງໜຶ່ງ ເປັນຜູ້ລິເລີ່ມກໍ່ຕັ້ງ ແລະ ແຈ້ງຂ່າວມາຍັງຄູບາເລື່ອງເວລາຈັດພິທີຮັບຜ້າສະບົງ.
ໃນຊ່ວງໄລຍະເວລາຈົບລະດູຈຳສິນຂອງປີນີ້, ພິທີຖະຫວາຍຜ້າປ່າໄດ້ສ້າງຄວາມປະທັບໃຈ ອັນດູດດື່ມ, ບໍ່ພຽງແຕ່ສາສະນິກະຊົນຂະແມ ຢູ່ຂົງເຂດພາກໃຕ້ ຍັງມີສາສະນິກະຊົນຢູ່ບັນດາແຂວງພາກເໜືອ ຄື: ຮ່າຢາງ, ລາວກາຍ, ອຽນບ່າຍ, ນາມດິ້ງ... ໄດ້ພ້ອມກັນມາເຕົ້າໂຮມຢູ່ວັດຂະແມ ທີ່ບ້ານວັດທະນະທຳ-ທ່ອງທ່ຽວບັນດາເຜົ່າຫວຽດນາມ (ດົ່ງໂມ, ເຊີນເຕີຍ, ຮ່າໂນ້ຍ).
ກ່ອນຈະເລີ່ມພິທີງານບຸນ, ພະສົງ ແລະ ບັນດາສາສະນິກະຊົນ ຈະຈັດຂະບວນແຫ່ຜ້າໄກສາມຮອບ ແລະ ເຄື່ອງໄຫ້ວບູຊາຕ່າງໆ ຄື: ຢາ, ໝາກໄມ້....ແຫ່ອ້ອມຮອບບໍລິເວນວັດ. ຫຼັງຈາກນັ້ນ ພິທີຖະຫວາຍຜ້າປ່າຈະ ໄດ້ຈັດຂຶ້ນຢ່າງເປັນທາງການຢູ່ໃນສິມ. ໃນນັ້ນ ມີຄູບາອົງໜຶ່ງ ທີ່ເປັນຕົວແທນ ໄດ້ອະທິບາຍຄວາມໝາຍກ່ຽວກັບພິທີ ຖະຫວາຍຜ້າປ່າ ແລະ ສວດມົນໃຫ້ພອນແກ່ ຄອບຄົວບັນດາສາສະນິກະຊົນທັງຫຼາຍ.
ໃນວັນງານບຸນ, ສາສະນິກະຊົນຖືສາສະໜາພຸດ ເຄນຜ້າ ໄກໃຫ້ວັດແລ້ວ, ຍັງເຄນເຄື່ອງອຸປະກອນຮັບໃຊ້ ການດຳ ລົງຊີວິດປະຈຳວັນຂອງພະສົງອີກດ້ວຍ. ອະທິບາຍຄວາມໝາຍກ່ຽວກັບຜ້າສະບົງໃນງານບຸນ, ເຈົ້າອາວາດທິກຢາກວາງ, ຮອງປະທານສະພາພຸດທະສາສະໜາສູນກາງ ອົງການພຸດທະສາສະໜາໃຫ້ຮູ້ວ່າ: ງານບຸນຖະຫວາຍຜ້າປ່າ ໃນພຸດທະສາສະດາ ສ່ອງແສງໃຫ້ເຫັນເຖິງຫຼາກຫຼາຍຄວາມໝາຍຂອງງານບຸນຖະຫວາຍຜ້າປ່າທີ່ສືບທອດກັນມາຕັ້ງແຕ່ພະພຸດທະເຈົ້າຍັງມີຊີວິດຢູ່. ຜ້າສະບົງໄດ້ຕັດໃຫ້ເປັນຮູບຄ້າຍຄືນາ. ໃນເມື່ອຜູ້ຄົນເຊື່ອຖືສາສະໜາພຸດມີການຖະຫວາຍຜ້າໄກໃຫ້ວັດ, ຈະໄດ້ຮັບສິ່ງຕອບບຸນແທນຄຸນຢ່າງຫຼວງຫຼາຍ ສະນັ້ນຈິ່ງໄດ້ເອີ້ນຜ້າສະບົງນັ້ນວ່າຜ້າໄກຢ່າງສົມບູນ.
ໃນເມື່ອສາສະນິກະຊົນຖືສະສະໜາພຸດຢູ່ທາງພາກເໜືອ ໄດ້ເຂົ້າຮ່ວມງານບຸນດັ່ງກ່າວ ເຮັດໃຫ້ເຂົາເຈົ້າຮັບຮູ້ ເຂົ້າໃຈອັນເລິກເຊິ່ງກ່ຽວກັບຝ່າຍພຸດທະສາສະໜາຝ່າຍຫິນະຍານ ຢູ່ຂົງເຂດພາກໃຕ້. ງານບຸນຖະຫວາຍຜ້າປ່າ ບໍ່ພຽງແຕ່ເປັນການອະນຸລັກຮັກສາຄຸນຄ່າອັນດີງາມຂອງສາສະໜາພຸດເທົ່ານັ້ນ ຍັງສ້າງຄວາມສະໜິດຕິດແທດ ແລະ ຮັກແພງສາມັກຄີຂອງທົ່ວປວງຊົນນັບຖືສາສະໜາພຸດໃນຫວຽດນາມ./.
ບົດ: ທຸກຮ່ຽນ - ພາບ: ຫວຽດເກື່ອງ